อาการคือจะมีตกขาวไหล ในช่วงเวลาที่ปวดอุจจาระ หรือเวลาเบ่งอุจจาระ ในปริมาณนึง บางครั้งก็เยอะ บางครั้งก็น้อย ลักษณะเป็นสีขาว บางวันมีสีเหลืองอ่อนๆ ไม่เป็นก้อน ลองเช็ดแล้วดมดูบางวันมีกลิ่นคาวอ่อนๆค่ะ แต่ในระหว่างไม่มีตกขาวเลอะกางเกงในค่ะ แบบนี้ถือว่าผิดปกติไหมคะ
สวัสดีค่ะ ตกขาวปกติจะมีลักษณะเป็นสีขาวใส จนถึงสีเหลืองอ่อนมากๆได้ ไม่มีกลิ่น อันนี้เป็นตกขาวปกติที่ไม่ต้องรักษา ไม่เป็นโรคค่ะการเบ่งอุจจาระอาจเป็นการเพิ่มแรงดันบริเวณช่องคลอดและมดลูก ทำให้ขับตกขาวออกมามากขึ้นได้แนะนำสังเกตอาการ ถ้าตกขาวมีสีเปลี่ยนไป ออกมาเป็นก้อนจำนวนมาก คันและระคายเคืองช่องคลอด ปวดท้องน้อย มีเลือดออกผิดปกติจากช่องคลอด ตกขาวมีกลิ่นเหม็นคาวปลา อาจมีการติดเชื้อในช่องคลอด ควรไปพบสูตินรีแพทย์ไม่ควรสวนล้างช่องคลอด ใส่เสื้อผ้าที่ระบายอากาศได้ดี ไม่ให้เกิดความอับชื้นบริเวณอวัยวะเพศ